

# VILNIAUS RAJONO SAVIVALDYBĖS MERAS

### POTVARKIS

# DĖL PROJEKTINIŲ PASIŪLYMŲ, SPECIALIŲJŲ REIKALAVIMŲ, INFORMACIJOS APIE NUMATOMĄ VISUOMENEI SVARBIŲ STATINIŲ IR JŲ DALIŲ PROJEKTAVIMĄ IR APIE NUMATOMĄ PAGRINDINĖS ŽEMĖS NAUDOJIMO PASKIRTIES IR BŪDO KEITIMĄ VIEŠINIMO TVARKOS

2024 m. gruodžio 16 d. Nr. M22-1604

Vilnius

Vadovaudamasis Lietuvos Respublikos vietos savivaldos įstatymo 3 straipsnio 3 dalimi, 25 straipsnio 5 dalimi, 27 straipsnio 2 dalies 8 punktu ir 21 dalimi, Lietuvos Respublikos statybos įstatymo 2 straipsnio 45 ir 47 dalimis, 24 straipsnio 4-112 dalimis bei 37 straipsnio 1 dalimi, Lietuvos Respublikos žemės įstatymo 23 straipsnio 1 dalimi, Pagrindinės žemės naudojimo paskirties ir būdo nustatymo, keitimo tvarkos ir sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl Pagrindinės žemės naudojimo paskirties ir būdo nustatymo, keitimo tvarkos ir sąlygų aprašo patvirtinimo“, 10 punktu, statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“ (toliau ̶ Reglamentas), VIII skyriaus nuostatomis ir Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros ir išdavimo tvarkos aprašo, patvirtinto Lietuvos Respublikos aplinkos ministro 2017 m. sausio 6 d. įsakymu Nr. D1-22 „Dėl Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros ir išdavimo tvarkos aprašo patvirtinimo“ (toliau – Aprašas), III skyriaus nuostatomis, siekdamas padidinti statybos procesų skaidrumą ir užtikrinti efektyvų visuomenės informavimą bei dalyvavimą šiuose procesuose:

Pavedu Vilniaus rajono savivaldybės administracijai (toliau – Administracija) ir Vilniaus rajono savivaldybės vyriausiajam architektui (toliau – Vyr. architektas) užtikrinti šią specialiųjų reikalavimų, specialiųjų architektūros reikalavimų, specialiųjų paveldosaugos reikalavimų, specialiųjų saugomos teritorijos tvarkymo ir apsaugos reikalavimų (toliau – Specialieji reikalavimai) viešinimo tvarką:

* 1. Specialieji architektūros reikalavimai (toliau – SAR) privalomi, kai statinio projektui privalomos Reglamento VIII skyriaus nuostatos. Kitais atvejais SAR išduodami statytojo iniciatyva;
  2. Vyr. architektas SAR rengimo metu nustatęs papildomos informacijos, kurią gali suteikti visuomenė, poreikį, gali konsultuotis su visuomene dėl šių reikalavimų nustatymo. Konsultuojantis su visuomene SAR išdavimo terminas Vyr. architekto sprendimu pratęsiamas ne ilgiau kaip 20 darbo dienų. Apie priimtą sprendimą statytojas per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ (toliau – IS „Infostatyba“) informuojamas ne vėliau kaip per 3 darbo dienas nuo sprendimo priėmimo. Šiuo atveju atliekami teisės aktuose numatyti viešinimo veiksmai:
     1. Vyr. architektas ne vėliau kaip per 10 darbo dienų nuo Statybos įstatymo 24 straipsnio 4 dalyje nurodytų dokumentų gavimo parengia SAR projektą;
     2. SAR projektas (be statytojo asmens duomenų) kartu su informacija apie konsultavimosi tvarką, susirinkimo (viešosios konsultacijos) vietą ir laiką Administracijos valstybės tarnautojo paskelbiami IS „Infostatyba“ ir Vilniaus rajono savivaldybės (toliau – Savivaldybė) interneto svetainėje (toliau – Svetainė), taip pat ši informacija išsiunčiama seniūnijos, į kurios teritoriją patenka projektuojamas statinys (statinių grupė), seniūnams ir seniūnaičiams. Administracija gali informuoti visuomenę apie viešąsias konsultacijas ir kitais būdais. SAR projekto viešinimas vyksta 10 darbo dienų nuo jo paskelbimo IS „Infostatyba“ ir Svetainėje.

Už tinkamą šiame papunktyje nurodytos informacijos pateikimą seniūnams atsako Vyr. architektas, o už tinkamą informacijos pateikimą seniūnaičiams – seniūnai. Seniūnai privalo gautą informaciją paskelbti skelbimų lentose, įrašę seniūnijos socialinio tinklo paskyroje, ir užtikrinti jos viešumą kitais seniūnijai prieinamais būdais;

* + 1. Ne vėliau kaip per 3 darbo dienas nuo SAR projekto viešinimo pabaigos organizuojamas susirinkimas (viešoji konsultacija), kurio metu pristatomas SAR projektas ir konsultuojamasi su visuomenės atstovais dėl jame išdėstytų reikalavimų, planuojamos statybos vietos ypatybių ir kitų aspektų. Susirinkimo metu Administracijos darbuotojas protokoluoja gautus visuomenės atstovų pasiūlymus;
    2. Parengtas protokolas ne vėliau kaip per 3 darbo dienas perduodamas Vyr. architektui, kuris išnagrinėja susirinkimo (viešosios konsultacijos) metu gautus pasiūlymus ir, jei reikia, koreguoja SAR;
  1. Kai Specialieji reikalavimai yra privalomi Statybos įstatymo, [Nekilnojamojo kultūros paveldo](https://www.infolex.lt/ta/96375" \o "Lietuvos Respublikos nekilnojamojo kultūros paveldo apsaugos įstatymas" \t "_blank)apsaugos įstatymo, [Saugomų teritorijų įstatymo](https://www.infolex.lt/ta/124089" \o "Lietuvos Respublikos saugomų teritorijų įstatymas" \t "_blank) nustatytais atvejais, Administracija viešai paskelbia Specialiuosius reikalavimus IS „Infostatyba“, neskelbdama statytojo (jeigu jis yra fizinis asmuo) vardo ir pavardės, asmens kodo, ir informuoja apie šių SAR paskelbimą toje gyvenamojoje vietovėje ar jos dalyje įsteigtos seniūnijos seniūną ir seniūnaitį (seniūnaičius). Visuomenė, sužinojusi apie numatomą statybą, aplinkos ministro nustatyta tvarka turi teisę IS „Infostatyba“ teikti siūlymus statytojui iki viešo susirinkimo dėl projektinių pasiūlymų svarstymo.

Už tinkamą šiame papunktyje nurodytos informacijos pateikimą seniūnams atsako Vyr. architektas, o už tinkamą informacijos pateikimą seniūnaičiams – seniūnai. Seniūnai privalo gautą informaciją paskelbti skelbimų lentose, įrašę seniūnijos socialinio tinklo paskyroje, ir užtikrinti jos viešumą kitais seniūnijai prieinamais būdais.

1. Pavedu Vyr. architektui užtikrinti šią visuomenės informavimo apie numatomą statinių projektavimą ir visuomenės dalyvavimo svarstant statinių projektinius pasiūlymus tvarką:
   1. Teisės aktų nustatyta tvarka ir terminais informuoti visuomenę apie numatomą visuomenei svarbių statinių ir statinių dalių projektavimą, apie numatomą statinių ir statinių dalių projektavimą, kai Lietuvos Respublikos [teritorijų planavimo įstatymo](https://www.infolex.lt/ta/87322" \o "Lietuvos Respublikos teritorijų planavimo įstatymas" \t "_blank) [20](javascript:OL('87322','20')" \o "Teisė statyti (str. 20)) straipsnyje nustatytais atvejais neparengti vietovės lygmens teritorijų planavimo dokumentai ir statyba konkrečiame žemės sklype leidžiama, taip pat apie visuomenės dalyvavimą svarstant statinių ir statinių dalių projektinius pasiūlymus;
   2. Statytojui Vyr. architektui pateikus prašymą informuoti visuomenę naujo statinio statybos ar rekonstravimo atvejus (išskyrus teisės aktuose numatytus atvejus, kai šis reikalavimas netaikomas),atliekami šie teisės aktuose numatyti viešinimo veiksmai:
      1. Vyr. architektas patikrina, ar su prašymu ir projektiniais pasiūlymais pateikti visi privalomi dokumentai ir per 3 darbo dienas nuo jų gavimo dienos paskelbia juos IS „Infostatyba“ arba atmeta prašymą, informuodama statytoją apie trūkstamus dokumentus. IS „Infostatyba“ viešinimo skiltyje skelbiami prašymo informuoti visuomenę ir su prašymu pateiktų projektinių pasiūlymų duomenys;
      2. Vyr. architektas užtikrina, kad Savivaldybės Svetainės pirmajame puslapyje būtų paskelbti (arba jame pateikta nuoroda į atitinkamą Svetainės skiltį) nuasmeninti projektiniai pasiūlymai ir pranešimas, taip pat informuoja apie šių dokumentų paskelbimą toje gyvenamojoje vietovėje ar jos dalyje įsteigtos seniūnijos seniūną, o seniūnas – ir seniūnaitį (seniūnaičius);
      3. Visuomenė, sužinojusi apie numatomą statybą, turi teisę IS „Infostatyba“ teikti siūlymus statytojui iki viešo susirinkimo dėl projektinių pasiūlymų svarstymo;
      4. Statytojas po pranešimo paskelbimo Savivaldybės Svetainėje per 3 darbo dienas privalo įrengti stendą su Reglamento 61 punkte išvardyta informacija ir šią informaciją per E. pristatymo sistemą arba registruotais laiškais pateikti planuojamo statyti objekto žemės sklypo (-ų) ir kaimyninių (susiekimo komunikacijų projektavimo atveju – tik kaimyninių sklypų, besiribojančių su planuojama statybos zona) žemės sklypų valdytojams, naudotojams, (išskyrus statytoją) registruotiems Nekilnojamojo turto registre, daugiabučio gyvenamojo namo savininkų bendrijai ar kitam bendrojo naudojimo objektų valdytojui;
      5. Prieš paskelbiant informaciją, statytojas suderina su Administracija arba seniūnija viešo susirinkimo datą, laiką ir vietą. Viešas susirinkimas rengiamas pasibaigus su projektiniais pasiūlymais susipažinti skirtam terminui ir turi vykti Administracijos arba seniūnijos patalpose visuomenei patogiu laiku (ne anksčiau kaip 15 valandą). Organizuojant susirinkimą elektroninėje erdvėje tiesioginės garso ir vaizdo transliacijos (toliau – transliacija) būdu, Reglamento VIII skyriuje nustatyta tvarka pateikiama transliacijos nuoroda;
      6. Jei visuomenei supažindinti su projektiniais pasiūlymais organizuojami keli susirinkimai, apie kiekvieną kitą viešą susirinkimą  Vyr. architektas paskelbia ir informuoja Reglamento nustatyta tvarka, taip pat informuoja toje gyvenamojoje vietovėje ar jos dalyje įsteigtos seniūnijos seniūną, o seniūnas – ir seniūnaitį (seniūnaičius);
      7. Projektuotojas, po viešo susirinkimo per 5 darbo dienas išnagrinėjęs visus (iki viešo susirinkimo ir viešame susirinkime) gautus visuomenės atstovų pasiūlymus, juos priima arba motyvuotai atmeta; patikslina (jei reikia) projektinius pasiūlymus; parengia projektinių pasiūlymų viešinimo ataskaitą; prideda priedus (stendo nuotrauką (kai jis buvo įrengtas), registruotų laiškų kopijas, visuomenės atstovų pateiktų pasiūlymų kopijas, viešo susirinkimo protokolą (protokolus) su jo (jų) priedais, kitą su visuomenės informavimu ir dalyvavimu susijusią medžiagą). Pasiūlymus pateikusiems visuomenės atstovams projektuotojas ne vėliau kaip per 5 darbo dienas po viešo susirinkimo atsako raštu. Atmesdamas pasiūlymą, projektuotojas nurodo pasiūlymo atmetimo motyvus;
      8. Statytojas, pateikdamas prašymą išduoti statybą leidžiantį dokumentą, pateikia ir ataskaitą. Savivaldybei priėmus prašymą išduoti statybą leidžiantį dokumentą, tinkamai nuasmeninta ataskaita automatiškai paskelbiama IS „Infostatyba“.

3. Pavedu Administracijos Žemės tvarkymo ir administravimo skyriaus vedėjui užtikrinti, kad nuasmeninti prašymai pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą ne vėliau kaip per 5 darbo dienas nuo prašymo gavimo arba trūkumų pašalinimo dienos būtų skelbiami Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Savivaldybės interneto svetainėje, taip pat apie šių prašymų paskelbimą būtų informuojami toje gyvenamojoje vietovėje ar jos dalyje įsteigtos seniūnijos seniūnai ir seniūnaitis (seniūnaičiai).

Už tinkamą šiame papunktyje nurodytos informacijos pateikimą seniūnams atsako Administracijos Žemės tvarkymo ir administravimo skyriaus vedėjas, o už tinkamą informacijos pateikimą seniūnaičiams – seniūnai. Seniūnai privalo gautą informaciją paskelbti skelbimų lentose, įrašę seniūnijos socialinio tinklo paskyroje, ir užtikrinti jos viešumą kitais seniūnijai prieinamais būdais.

4. Nurodau įgaliotiems Savivaldybės atstovams:

4.1. Šio potvarkio 1–3 punktuose numatytas procedūras (toliau – Procedūros) vykdyti pagal Lietuvos Respublikos statybos įstatyme, Reglamente, Apraše ir kituose teisės aktuose nurodytą Savivaldybės kompetenciją, vadovaujantis skyrių nuostatais, seniūnijų veiklos nuostatais, pareigybės aprašymais, kitais dokumentais, nustatančiais vykdomas darbo funkcijas, ir šiuo potvarkiu (veiksmų schemos pridedamos). Atstovai pagal kompetenciją atsako už Procedūrų tvarkos pažeidimus;

4.2. Esant poreikiui papildomai informacijos sklaidai (informacinis pranešimas Svetainėje, įrašas Savivaldybės socialinio tinklo paskyroje, straipsnis ar skelbimas laikraštyje, informacijos įkėlimas į tam tikrą svetainės skiltį ir kt.), apie tai nedelsiant informuoti Administracijos Viešųjų ir tarptautinių ryšių skyrių.

5. P a v e d u Administracijai paskelbti šį potvarkį Savivaldybės interneto svetainėje.

Savivaldybės meras Robert Duchnevič

Barbara Aliaševičienė, tel. +37068751312, [barbara.aliaseviciene@vrsa.lt](mailto:barbara.aliaseviciene@vrsa.lt)